আনিসুর রহমান জিকো

আনিসুর রহমান জিকো বা বাংলার বাজপাখি (জন্ম: ১০ আগস্ট ১৯৯৭) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব বসুন্ধরা কিংস এবং বাংলাদেশ জাতীয় দলের হয়ে একজন গোলরক্ষক হিসেবে খেলেন। পেনাল্টি প্রতিহত করার ক্ষমতার জন্য তিনি দেশের পেনাল্টি বিশেষজ্ঞ হিসেবে পরিচিতি লাভ করেছেন। এছাড়াও তার অসাধারণ গোলরক্ষন ক্ষমতার জন্য তাকে 'বাংলার বাজপাখি' নামেও ডাকা হয়। ২০১৭–১৮ মৌসুমে, সাইফের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেন। সাইফ স্পোর্টিং ক্লাবের হয়ে মাত্র ১ মৌসুম খেলার পর, তিনি বসুন্ধরা কিংসে যোগদান করেছেন। ২০২০ সালে, জিকো বাংলাদেশের হয়ে আন্তর্জাতিক পর্যায়ে অভিষেক করেন, যেখানে তিনি এপর্যন্ত ২০ ম্যাচে অংশগ্রহণ করেছেন। দলগতভাবে, জিকো এপর্যন্ত ৩টি শিরোপা জয়লাভ করেছেন, যার সবগুলো বসুন্ধরা কিংসের হয়ে জয়লাভ করেছেন। ২০২৩ সালে জিকোসহ ৪ খেলোয়াড়কে অনির্দিষ্টকালের কালের জন্য নিষিদ্ধ করা হয়। আনিসুর রহমান জিকো ১৯৯৭ সালের ১০শে আগস্ট তারিখে বাংলাদেশের কক্সবাজারে জন্মগ্রহণ করেছেন এবং সেখানেই তার শৈশব অতিবাহিত করেছেন। ২০১৮ সালের ১৪ই ডিসেম্বর তারিখে, ওয়াল্টন ইন্ডিপেন্ডেন্স কাপের চতুর্থ কোয়ার্টার ফাইনালে জিকোর অসাধারণ খেলার নৈপুণ্যে বসুন্ধরা কিংস রহমতগঞ্জ এমএফএসকে পেনাল্টি শুট-আউটে ৩–২ গোলে পরাজিত করেছে। ২০১৮ সালের ২০শে ডিসেম্বর তারিখে জিকো পুনরায় তার খেলা দিয়ে বসুন্ধরা কিংসকে ঢাকা আবাহনীর বিরুদ্ধে পেনাল্টি শুট-আউটে ৭–৬ গোলে পরাজিত করে স্বাধীনতা কাপের ফাইনালে উঠতে সহায়তা করেছিলেন। ২০১৯–২০ এএফসি এশিয়ান কাপে তিনি তার খেলার মাধ্যমে সকলের নজর কেড়েছিলেন; উক্ত আসরে টিসি স্পোর্টসের বিরুদ্ধে তিনি ৭টি গোল রক্ষা করার পাশাপাশি দলকে ৫–১ গোলের ব্যবধানে জয়লাভ করতে সাহায্য করেছিলেন। ২০২০ সালের ১৩ই নভেম্বর তারিখে, ২৩ বছর ৩ মাস ৪ দিন বয়সে, উভয় পায়ে ফুটবল খেলায় পারদর্শী জিকো নেপালের বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের মূল একাদশে তিনি অন্তর্ভুক্ত ছিলেন। ম্যাচটি বাংলাদেশ ২–০ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে জিকো সর্বমোট ২ ম্যাচে অংশগ্রহণ করেছেন। জাতীয় দলের হয়ে অভিষেকের ৯৯ মিনিট পর, তিনি বাংলাদেশের জার্সি গায়ে প্রথম গোলটি হজম করেন। ২০২১–২২ মৌসুম পর্যন্ত হালনাগাদকৃত। ৯ আগস্ট ২০২২ পর্যন্ত হালনাগাদকৃত। "Rahman Anisur Zico Bashundhara Kings videos, transfer history and stats - SofaScore"। www.sofascore.com। সংগ্রহের তারিখ ২০২০-১২-০৭।  "বাংলার বাজপাখি জিকো - Bhorer Kagoj"। www.bhorerkagoj.com। সংগ্রহের তারিখ ২০২৩-০৩-১৬।  নিউজ, সময়। "মেজর লিগ সকার থেকেও ডাক পেয়েছিলেন বাংলার 'বাজপাখি' জিকো! | খেলা"। Somoy News। সংগ্রহের তারিখ ২০২৩-০৩-১৬।  "জিকো, তপু, মোরসালিনসহ পাঁচ ফুটবলার অনির্দিষ্টকালের জন্য নিষিদ্ধ!"। বাংলা ট্রিবিউন। সংগ্রহের তারিখ ২০২৩-১০-০৩।  "Kings survive Rahmatganj scare"। The Daily Star (ইংরেজি ভাষায়)। ২০১৮-১২-১৫। সংগ্রহের তারিখ ২০২০-১২-০৭।  "FIFA International Series: Bangladesh off to a flying start with 2..."। unb.com.bd (English ভাষায়)। সংগ্রহের তারিখ ২০২০-১২-০৭। উদ্ধৃতি শৈলী রক্ষণাবেক্ষণ: অচেনা ভাষা (link) "Mujib Barsho friendly series: Bangladesh vs Nepal"। Daily Sun (ইংরেজি ভাষায়)। সংগ্রহের তারিখ ২০২০-১২-০৭।  "New goalkeeper, striker for first friendly?"। Dhaka Tribune। ২০২০-১১-১২। সংগ্রহের তারিখ ২০২০-১২-০৭।  ফেসবুকে আনিসুর রহমান জিকো ইন্সটাগ্রামে আনিসুর রহমান জিকো সকারওয়েতে আনিসুর রহমান জিকো (ইংরেজি) ট্রান্সফারমার্কেটে আনিসুর রহমান জিকো (ইংরেজি) ওয়ার্ল্ডফুটবল.নেটে আনিসুর রহমান জিকো (ইংরেজি) ইএসপিএন এফসিতে আনিসুর রহমান জিকো (ইংরেজি) ন্যাশনাল-ফুটবল-টিমস.কমে আনিসুর রহমান জিকো (ইংরেজি)